section_heading: Životopis
paragraph_text: Kao vrstan kazališni znalac, glumac, koreograf i pedagog surađivao je s umjetničkim akademijama u Sarajevu i Tuzli, kazalištem József Katona u Budimpešti, Međunarodnim vizualnim teatrom u Parizu (fr. IVT – International Visual Theatre), umjetničkom školom Stadia u Helsinkiju te bio predavač i profesor na Kalifornijskom institutu za umjetnost (engl. California Institute of the Arts, skraćeno CalArts) i Kalifornijskom sveučilištu u Los Angelesu, Akademiji dramske umjetnosti u Zagrebu i preddiplomskom studiju Gluma i mediji Sveučilišta u Rijeci.